《用前韵赠欧阳公制》
宋代·王庭圭

垂髫与君与折节，初学吟诗开又切。君仍抵掌能剧谈，至今涛澜翻颊舌。

人生读书须五车，要当赤手捕长蛇。不然是事且略置，时过松窗煮雪芽。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。